15. 3. 96 De Europæiske Fællesskabers Tidende Nr. L 65/3 RÅDETS FORORDNING (EF) Nr. 463/96 af 11. marts 1996 om ændring af forordning (EØF) nr. 3906/89 med henblik på udvidelse af den økonomiske bistand til også at omfatte Den Tidligere Jugoslaviske Republik Makedonien RÅDET FOR DEN EUROPÆISKE UNION HAR — under henvisning til traktaten om oprettelse af Det Europæiske Fællesskab, særlig artikel 235, under henvisning til forslag fra Kommissionen ()), under henvisning til udtalelse fra Europa-Parlamentet ?), og ud fra følgende betragtninger: Forordning (EØF) nr. 3906/89 ?) fastsætter foranstalt- ninger for økonomisk bistand til støtte for den økono- miske og sociale reformproces i visse lande i Central- og Østeuropa; bilaget til nævnte forordning indeholder en liste over de lande, der kan modtage denne bistand; De Forenede Nationers Generalforsamling anerkendte den 8. april 1993 Den Tidligere Jugoslaviske Republik Makedonien under dette midlertidige navn; det er vigtigt at befordre stabiliteten i dette land og støtte gennemførelsen af landets økonomiske reformer og styr- kelsen af demokratiet; denne nye stat bør derfor formelt optages på listen over modtagerlande i forordning (EØF) nr. 3906/89 — UDSTEDT FØLGENDE FORORDNING: Artikel 1 I bilaget til forordning (EØF) nr. 3906/89 indsættes følgende land: »Den Tidligere Jugoslaviske Republik Makedonien«. Artikel 2 Denne forordning træder i kraft på tredjedagen efter offentliggørelsen i De Europæiske Fællesskabers Tidende, Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 11. marts 1996. ()) EFT nr. C 231 af 27. 8. 1993. () EFT nr. C 65 af 4. 3. 1996. ) EFT nr. L 375 af 23. 12. 1989, s. 11. Forordningen er senest ændret ved forordning (EF) nr. 1366/95 (EFT nr. L 133 af 17. 6. 199$, s. 1). På Rådets vegne L. DINI Formand